open-index/open-wikipedia-markdown huggingface dataset:
Tom Daley

**Thomas Robert «Tom» Daley** (født 21. mai 1994 i Plymouth) er en engelsk tidligere stuper som senere har blitt kjent som YouTuber og som programleder på TV.

I tillegg til flere topplasseringer i verdenscupen i stup, såvel individuelt som i synkronstup, har Daley vunnet flere OL-medaljer.

## Idrettskarriere

### 2004–2007
I 2004 tok han gull i U18-mesterskapet i Storbritannia, og ble dermed tidenes yngste vinner. I 2007 tok han en sølvmedalje i den australske ungdomsolympiaden. I 2007 ble han kåret til BBCs unge idrettsutøver, noe som også har blitt fotballspiller Wayne Rooney, fotballspiller Theo Walcott og tennisspiller Andrew Murray til del.

### 2008
I 2008 ble Daley britisk mester i 10 m tårnstup, både individuelt og i synkronstupkonkurransen. I februar 2008 tok han EM-gull i Eindhoven i 10 m tårnstup. I mai 2008 lå han på en sjetteplass på FINAs verdensrangeringsliste for menn i kategorien 10 m tårnstup.

### Sommer-OL 2008
Han konkurrerte i august 2008 i sommer-OL 2008 i Beijing i 10 m tårnstup, såvel individuelt som i synkronstup. Han kom på en syvendeplass i den første øvelsen og en åttendeplass i den andre øvelsen (sammen med partner Blake Aldridge). Et samlet britisk pressekorps fulgte ham. Daley var med sine fjorten år tidenes nest yngste britiske OL-deltaker.Han er 1.77 meter høy og veier 74 kilogram.

### Sommer-OL 2020
Under Sommer-OL 2020 i Tokyo som ble arrangert i 2021, tok han bronse på 10 meter og tok gull på 10 meter synkron.

### Sommer-OL 2024
Under Sommer-OL 2024 som ble avholdt i Paris, tok han sølv. Dagen etter at OL i Paris var avsluttet kunngjorde han at han ga seg som konkurranseutøver.

## TV-karriere (utvalg)
I november 2025 hadde realitykonkurransen *Game of Wool : Britain's Best Knitter* (norsk tittel: *Strikkemesterskapet*) premiere i Storbritannia, med Tom Daley som programleder. Daley selv begynte å strikke og hekle under Covid-pandemien, og startet etter hvert en instagram-konto viet strikking og hekling. Han fikk svært god omtale for sin programlederinnsats i *Game of Wool*. «Tom Daley is a twinkling, passionate joy of a presenter» skrev *The Guardian*s TV-anmelder etter premieren på første episode.

## Bildegalleri

File:Tom Daley.jpg
File:Tom Daley (diver), October 2008.jpg
File:Tom Daley London (cropped).jpg
File:Tom Daley portrait.jpg


## Referanser


## Eksterne lenker
* 
*
Joshua King

**Joshua Christian Kojo King** (født 1992) er en norsk fotballspiller som spiller for den Saudi-Arabiske klubben .

King er en av de få landslagsspillere som aldri har spilt i norsk toppserie. Han har gambisk far og norsk mor.

Høsten 2021 ble King hedret som del av veggmaleriet «Romsås Wall of Fame» på Romsås senter, sammen med 10 andre kjente lokale helter.

## Klubbkarriere
King fikk sin førstelagsdebut for Manchester United den 23. september 2009 i ligacupkampen mot Wolverhampton Wanderers FC. Han ble byttet inn ni minutter før full tid og erstattet matchvinneren Danny Welbeck. King fikk draktnummeret 41 i United.

King var utlånt til Preston North End FC i 2010, men ble hentet tilbake da United-managerens sønn Darren Ferguson ble sparket som Prestons manager.

På høsten 2011 var han på utlån hos den tyske klubben Borussia Mönchengladbach. Han fikk sin debut som innbytter mot VfL Wolfsburg den 19. august 2011. Etter å ha vært skadet i store deler av utlånsperioden ble han sendt tilbake til Manchester ved årskiftet. Den 16. januar 2012 ble King lånt ut til Hull City AFC ut 2011/2012-sesongen.

Den 28. mai 2015 ble King solgt fra Blackburn Rovers FC til nyopprykkede AFC Bournemouth, hvor han skrev under på en treårskontrakt.

## Landslagskarriere
King spilte på Norges U 21-lag i perioden 2011–2013, hvor han noterte seg for ett mål på åtte kamper. Den 16. oktober 2012 scoret han sitt første landslagsmål for  borte mot .

## Fotnoter og referanser




## Eksterne lenker
* 
* 
* united.no: King klar for united 
* Player Profile www.manutd.com
Sabine Busch

**Sabine Busch** (født 1962) er en tysk tidligere friidrettsutøver som på 1980-tallet representerte DDR. Busch konkurrerte på 400 meter hekk, og hadde på midten av 1980-tallet verdensrekorden på distansen. Hun var på det østtyske stafettlaget som tidligere hadde verdensrekorden på 4 × 400 meter.
Busch tok tre VM-gull i løpet av karrieren, hvorav to i stafett (4 × 400 m stafett under VM 1983 sammen med Kerstin Walther, Marita Koch og Dagmar Rübsam og 4 × 400 m stafett under VM i 1987) og ett på 400 meter hekk. Under OL 1988 i Seoul, var hun på det østtyske bronselaget på 4 × 400&nbsp;meter.

## Referanser


## Eksterne lenker
*
Kvalitetsreformen

**Kvalitetsreformen i høyere utdannelse** er en reform i høyskole- og universitetsektoren som ble vedtatt i Stortinget i 2001 og iverksatt ved studiestart i 2003 ved samtlige høyere utdanningsinstitusjoner i Norge. Viktige deler av reformen er innføring av ny gradsstruktur med bachelor-, mastergrader og phd-grad, og diploma supplement, samt overgang fra vekttall til studiepoeng etter European Credit Transfer and Accumulation System (ECTS).

Endringene i kvalitetsreformen er i stor grad en følge av tilrådninger gitt av Utvalget for høgre utdanning (det såkalte «Mjøs-utvalget» etter utvalgets leder Ole Danbolt Mjøs) og følger eller er i tråd med Bologna-prosessen.

Reformen har blitt kritisert etter innføringen.

## Referanser


## Eksterne lenker
* St.meld. nr. 27 (2000-2001) Gjør din plikt - Krev din rett - Kvalitetsreform av høyere utdanning
* NOU 2000: 14 Frihet med ansvar - Om høgre utdanning og forskning i Norge
* Svein Michelsen og Per Olaf Aamodt *[https://www.forskerforbundet.no/PageFiles/5632/EvalueringavKvalitetsreformen-Sluttrapport.pdf Evaluering av Kvalitetsreformen - Sluttrapport] * Norges forskningsråd 2007
Nils Magne Abelseth

**Nils Magne Abelseth** (født 1956) er en musiker/skolemann og lokalpolitiker som representerer Høyre. Han var ordfører i Sandøy kommune fra 1999 til 2007. Han har vært medlem av kommunestyret i Sandøy fra 1992 til 2009 og igjen fra 2015. 

Abelseth har vært enhetsleder for skole og oppvekst i Sandøy kommune og rektor ved Harøy musikk og kulturskole. Fra oktober 2014 er han pedagogisk koordinator ved Sunnmøre Regionråd. Abelseth har også vært leder for Norges Musikkorps Forbunds (NMF) sommerskole i Surnadal i 15 år. Han er også fast dirigent for Herøyspelet Kongens Ring

## Referanser
Åmøyfjorden

**Åmøyfjorden** er en liten fjord i kommunene Rennesøy og Stavanger. Fjorden ligger mellom Åmøy i Stavanger (Austre Åmøy) og Rennesøy (Vestre Åmøy) i nord og Hundvåg i Stavanger i sør. I vest grenser fjorden til Byfjorden, som går videre sørover på vestsiden av Hundvåg til sentrum av Stavanger og nordover til Kvitsøyfjorden. I øst fortsetter fjorden frem som Horgefjorden. En rekke holmer og småøyer skiller Åmøyfjorden fra Horgefjorden, som Vågholmen, Storholmen, Kuppholmen, Spolen, Klovningen, Odda, Sandøya, Eigerøya, De gule skjerene og Sauholmen.

Fjorden er om omtrent 4 kilometer lang og om omtrent 3 kilometer brei.

## Referanser
Rafael da Silva

**Rafaél Pereira da Silva ** (født 1990) er en brasiliansk fotballspiller som spiller for .

Da Silva har en tvillingbror som spiller for FC Nantes, Fábio da Silva. Tvillingene signerte for Manchester United da de var 15 år.

Rafael da Silva skåret sitt første mål for Manchester United i sluttminuttene mot  i en kamp United tapte 1-2.

## Meritter
**Manchester United**
* Premier League (3): 2008–09, 2010–11, 2012–13
* Ligacupen (1): 2009–10
* FA Community Shield (2): 2008, 2011
* FIFA Club World Cup (1): 2008

## OL-medaljer
*  2012  London - Sølv i fotball, menn -  Brasil

## Referanser


## Eksterne lenker
* 
* Spillerstatistikk for Manchester United på Stretfordend.co.uk
* United.no  *Hvem er da Silva-tvillingene egentlig?*
Byfjorden (Rogaland)

**Byfjorden** er en fjord på østsiden av Randaberg og sørøstover til sentrum av Stavanger. Den har innløp fra Kvitsøyfjorden mellom Tungeneset i Randaberg og Bruholmen vest for Bru i Rennesøy kommune. Fra innløpet og sør til Vågen i sentrum av Stavanger er fjorden omtrent 10,5 kilometer lang.

Fra Randaberg går den nesten 6 kilometer lange Byfjordtunnelen under fjorden og videre til Rennesøy som en del av Rennfastsambandet langs E39. Sør for Bru ligger øyen Hundvåg. Mellom Hundvåg og Bru går Åmøyfjorden østover til Horgefjorden.

Flere bukter og viker ligger langs vestsiden av fjorden. Tungvika ligger like sør for Tungeneset, Randabergbukta ligger like ved Randaberg, Ladbergvika er en annen vik i Randaberg, Harastadvika ligger lenger sør. Dusavika er et industri- og baseområde for petroleumsvirksomheten i Stavanger. Sør for Dusavika ligger Tasta, en bydel i Stavanger. På Buøy, en halvøy på Hundvåg, ligger Rosenberg Verft.

## Referanser




## Eksterne lenker
*
X&Y

***X&Y*** er det britiske popgruppen Coldplays tredje album. Albumet solgte 8,3 millioner eksemplarer på verdensbasis i 2005. Førstesingelen «Speed of Sound» ble som best nr. 2 i Storbritannia og nr. 8 i USA. 

## Sporliste
#«Square One» – 4.47
#«What If» – 4.57
#«White Shadows» – 5.28
#«Fix You» – 4.54
#«Talk» – 5.11
#«X&Y» – 4.34
#«Speed of Sound» – 4.48
#«A Message» – 4.45
#«Low» – 5.32
#«The Hardest Part» – 4.25
#«Shallowed in the Sea» – 3.58
#«Twisted Logic» – 5.01
#«Til Kingdom Come» – 4.10 (Gjemt spor)

## Eksterne lenker
*
Peter Krause

**Peter William Krause** (uttalt /ˈkraʊzə/; født 12. august, 1965) er en Emmy- og Golden Globe Award-nominert og Screen Actors Guild Award-vinnende amerikansk film- og TV-skuespiller og filmprodusent. Han er kanskje best kjent for sine roller som Nate Fisher i HBO-serien Six Feet Under og Nick George i ABC-dramaet Dirty Sexy Money.

## Biografi
Peter Krause ble født i Alexandria i Minnesota. Da han vokste opp i Roseville, viste han et stort talent for friidrett, men skadet seg i en ulykke da han trente stavhopp. Dette gjorde slutt på en eventuell karriere som idrettsmann. Han gikk på Gustavus Adolphus College i St. Peter, Minnesota og ble interessert i teater. Da han gikk ut fra Gustavus Adolphus i 1987 bestemte han seg for å forsøke å bli skuespiller og gikk inn i Master of Fine Arts programmet ved New York University. Mens han arbeidet som bartender i New York City, møtte han manusforfatteren Aaron Sorkin.

## Referanser


## Eksterne lenker
* 
* 
* Peter Krause Messageboard
* Peter Krause as Nate Fisher
* Peter Krause 2007 Interview on *[[Sidewalks Entertainment]]*
* Dirty Sexy Money's Peter Krause produces Jazz Album for Tamela D'Amico
Jekaterina Fesenko

**Jekaterina Fesenko-Grun** (russisk: Екатери́на Алексе́евна Фесе́нко, født 1958) er en russisk tidligere friidrettsutøver som på 1980-tallet representerte Sovjetunionen. Fesenko-Grun er mest kjent for at hun under det første VM 1983 i Helsingfors vant gull på 400 meter hekk. Samme år tok hun også gull på denne distansen i Universiaden, samt på 4 x 400.

## Referanser


## Eksterne lenker
*
Tatjana Ledovskaja

**Tatjana Mikhajlovna Ledovskaja** (russisk: Татья́на Миха́йловна Ледо́вская, født 21. mai 1966) er en tidligere russisk friidrettsutøver.
Ledovskaja er mest kjent for at hun under OL 1988 i Seoul var med på det sovjetiske stafettlaget som vant gull på 4 x 400 meter stafett og slo den tidligere umulige verdensrekorden til det østtyske laget og den nye verdensrekordtiden lød på 3:15,17. Ledovskaja tok også gull under VM 1991 i stafett, men også i det lengre hekkeløpet der hun slo britiske Sally Gunnell med fem hundredeler.
## Referanser


## Eksterne lenker
*
Alej

**Alej** (russisk: Алей) er ei elv i Altaj kraj i Russland. Den er ei venstre sideelv til Ob, og er 858&nbsp;km lang, med et nedbørfelt på 21&nbsp;100&nbsp;km².

Alej har sitt utspring i de nordvestligste utløperne av Altajfjellene i Kasakhstan nær grensen til Russland. Elva løper sterkt meanderende over steppene i Altaj kraj, og munner ut i Ob ved Ust-Aleika sør for Barnaul. Før munningen er elva rundt 70&nbsp;m bred og 1,5&nbsp;m dyp. Middelvannføringen ved Khabasino, 46&nbsp;km før munningen er 33,8&nbsp;m³/s (minimum i februar: 3,5&nbsp;m³/s, maksimum i mai: 144&nbsp;m³/s). Alej er frosset over fra november til april.

Ved Alej ligger byene Rubtsovsk og Alejsk.  Elva brukes til vanning i de nærliggende jordbruksområdene.

## Kilder
*Store sovjetiske encyklopedia
*R-ArcticNET – Et regionalt, elektronisk, hydrografisk datanettverk for den arktiske regionen.
Friidrett under Sommer-OL 2008 – 100 meter kvinner

Friidrettsøvelsen **[[100 meter]] damer** ved **[[Sommer-OL 2008]]** fant sted den 16. (heatene) og 17. august (finalen) på Beijing National Stadium.

Kvalifieringskravene for deltagelse var 11,32 s (A-krav) og 11,42 s (B-krav).

Ezinne Okparaebo representerte Norge og kom videre fra innledende runde med norsk rekord, men kvalifiserte seg ikke til semifinalene.

## Resultater
### Finalen

### Runde 1

*10 heat – 16. august 16, 2008*

#### Heat 1
(vind: -0,8 m/s):

#### Heat 2
(vind: -0,6 m/s):

#### Heat 10
(vind: 0,0 m/s):

## Runde 2
*5 heat – 16. august 2008*

## Semifinaler
*2 semifinaler – 17. august 2008*

## Referanser
Evelin Jahl

**Evelin Jahl** (født **Schlaak** den 28. mars 1956 i Annaberg, Øst-Tyskland) er en tysk diskoskaster som vant to olympiske gullmedaljer for DDR.
Under OL 1976 i Montréal vant hun foran Maria Vergova fra Bulgaria. Dette var begynnelsen på en opptur: Hun slo verdensrekordholderen Faina Melnik som var den udiskutable favoritten. I 1978 satte hun verdensrekord under Europamesterskapet. To år senere forsvarte Jahl OL-tittelen i Moskva, igjen tok hun ned Vergova som nå konkurrerte som (Petkova) til en andreplass. Hun forbedret også sin egen verdensrekord i denne tevlingen. 
Hun la opp som aktiv utøver i 1982 pga. en skade.
Etter karrieren ble hun styreleder i det østtyske idrettsforbundet.

## Referanser

## Eksterne lenker
*
Melkeglass

**Melkeglass** er et drikkeglass brukt og tilvirket for å lette konsum av melk. Glasset har gjerne samme innvendige volum som en kaffekopp – ca. 150 til 250 ml. Det skiller seg allikevel fra kaffekoppen ved at det sjelden er tilvirket i porselen, og at det ikke har en hank for å skjerme mot strålevarme, idet melken vanligvis drikkes kald av et glass.

I etterkrigstiden og fram til i dag har det vært vanlig at produsenter av pastose varer som sennep i noen tilfeller leverer disse i glass som lar seg gjenbruke til drikkeglass, mange med utforming som gjør dem egnet til melk.

I 2002, arrangerte Norsk Form og TINE en konkurranse for utforming av melkeglass. 108 designere deltok. Vinneren ble Olav H Frøystads glass MelkX1, som juryen beskrev i følgende ordelag: «'MELKX1' har en besnærende ren form som klarer å fremheve melken til en delikat og frisk drikk.» Videre så juryen et «stort potensial i [glassets form] som identitetsskaper for melken, og som et produkt som vil vare.» «Vinnerforslaget er liketil og ukomplisert på samme måte som drikken i seg selv. Gjennom sin stramme form og sitt nøytrale, estetiske uttrykk er MELKX1 et glass som fører oss nærmere den gode opplevelsen av melk.»
Førstepremien var 50&nbsp;000 kroner og en avtale om produksjon av 500 glass. TINE begynte i 2004 å distribuere utgaver av glasset MelkX1 til hoteller og andre storhushold, for å øke interessen omkring melk. Blant de institusjonene som har tatt i bruk glasset er Lovisenberg Diakonale Sykehus. Brit Græsholt ved TINE sier at tilbakemeldingene fra brukerne har vært positive og at «formen og designet som oppfattes som friskt og delikat».

## Referanser
Liste over ordførere i Volda

**Liste over ordførere i Volda**. Volda ble opprettet med formannskapslovene av 1837. Ørsta ble utskilt som egen kommune i 1883 og Dalsfjord i 1924; Dalsfjord ble innlemmet i Volda igjen i 1964.

## Referanser
The Best Damn Thing

***The Best Damn Thing*** er et studioalbum av Avril Lavigne utgitt 13. april 2007.

## Sporliste

#«Girlfriend»
#«I Can Do Better»
#«Runaway»
#«The Best Damn Thing»
#«When You're Gone»
#«Everything Back but You»
#«Hot»
#«Innocence»
#«I Don't Have to Try»
#«One of Those Girls»
#«Contagious»
#«Keep Holding On»

B-sides:
#«Alone»
#«I Will Be»

## Se også

*Avril Lavigne
*Under My Skin
*Arista Records
*Sony BMG Music Entertainment

## Eksterne lenker
*
BI Baseball

**BI Baseball** (grunnlagt 2007) er baseballaget ved Handelshøyskolen BI i Oslo. Lagets farger er blått og hvitt, og logoen en tykk stilisert versjon av bokstaven «T».

## BI Titans
**BI Titans** er herrelaget på BI, og spiller i 2. divisjon, som administreres av Norges Softball og Baseball Forbund.

## BI Sirens
**BI Sirens** er skolens kvinnelag, og ble stiftet i januar 2009 av Christine Haugs Andersen, Maren Tilley og Victoria Marie Reide.

## Eksterne lenker
*
Bija

**Bija** (russisk: Бия) er ei elv i Altaj kraj og republikken Altaj i Russland. Ved Bijas samløp med Katun dannes elva Ob, en av de store elvene i Sibir. Bija er 301&nbsp;km lang, med et nedbørfelt på . Elva begynner i Teletskojesjøen, og renner først mot nord og snur deretter gradvis mot vest til samløpet med Katun. Den fryser over i månedsskiftet november / desember og er islagt til vårløsningen starter i begynnelsen av april. Elva er seilbar opp til byen Bijsk.

De viktigste sideelvene er Pyzja, Sarykoksja og Lebed.

## Eksterne lenker
*
VM i turn 1913

Det sjette **[[verdensmesterskapet i turn]]** ble arrangert i perioden 15. til 16. november 1913, i Paris i Frankrike.

## Resultater

### Herrer

#### Lagkonkurranse

#### Individuell mangekamp

#### Bøylehest

#### Ringer

#### Skranke

#### Svingstang

## Medaljeoversikt

**1:** Siden medaljevinnerne som representerte det østerriks-ungarske imperiet kom fra  Böhmen, ble de vunnede medaljene flere år senere overført til Tsjekkoslovakia av FIG. 

## Referanser
The Only Ones

**The Only Ones** er et engelsk punkrockband. Det ble etablert i London i 1976, anført av vokalist  Peter Perret. Øvrige medlemmer var: John Perry (gitar), Mike Kellie (trommer) samt Alan Mair (bass).

The Only Ones utgav tre kritikerroste album i årene 1978&ndash;1980. Sangen «Another Girl, Another Planet» er mest kjent.

Dårlig platesalg og problemer med narkotika resulterte i at bandet ble oppløst i 1982, hvoretter vokalist Peter Perret ble doplanger, noe han var til langt ut i 1990-årene.

The Only Ones hadde comeback i England i 2007. I august 2008 opptrådte bandet for første gang på en norsk scene: på Down on the Farm-festivalen ved Halden.

## Eksterne lenker
* 
*
Vjatsjeslav Ivanov

**Vjatsjeslav Nikolajevitsj Ivanov** (1938–2024) var en russisk roer som representerte Sovjetunionen. Han vant gullmedalje i singlesculler i tre OL på rad (Melbourne 1956, Roma 1960 og Tokyo 1964).

Ivanov var den første som vant herrenes singlesculler tre OL på rad. Senere har bragden blitt kopiert av finske Pertti Karppinen.

## Fotnoter

## Referanser


## Eksterne lenker
*
Finlands slagorden ved begynnelsen av vinterkrigen

Den finske hæren besto ved begynnelsen av vinterkrigen av 9 feltdivisjoner, 4 brigader og en rekke mindre selvstendige bataljoner og kompanier. Hæren ble organisert i tre korps. Det II. og III. korps var underordnet Hæren på Det karelske nes (Karjalan armeija) som ble utplassert på Det karelske nes. IV. korps forsvarte området nord for Ladogasjøen. Ansvaret for forsvaret av resten av grensen opp til Petsamo ved Nordishavet ble gitt til Nord-Finlands gruppe som besto av en rekke uavhengige bataljoner.

For å kunne organisere erstatningsmannskap for enhetene det opprettet en felterstatningsbrigade (Kenttätäydennysprikaati, KT-Pr) bestående av ni bataljoner. Men på grunn av alvorlighetsgraden av det sovjetiske angrep måtte bataljonene bli brukt som stridsenheter. Også tre reservedivisjoner (1.Koti.TD – 3.) ble dannet fra de tilgjengelige reservene. Etter hvert som situasjonen ble mer alarmerende  ble 1. og 3. Koti.TD reformert til den 21. og 23. divisjon, og sendt til fronten den 19. desember. 2. Koti.TD ble utplassert som individuelle regimenter i Nord-Finland.

## Den finske hærs slagorden - 30. november 1939

***Øverstkommanderende:** Marskalk Carl Gustaf Mannerheim
***Hovedkvarter:** S:t Michel

## Kannaksen Armeija

**Armésjef:** Generalløytnant Hugo Viktor Österman
**Utplasseringsområde:** Det karelske nes

### II. Armeijakunta
**Korpssjef:** Generalløytnant Harald Öhquist
**Utplasseringsområde:** Vestsiden av Det karelske nes.

### III. Armeijakunta
**Korpssjef:** Generalmajor Erik Heinrichs
Korpset var ansvarlig for forsvaret av østsiden av neset langs Vuoksi-elva.

### Reserver

## Ladoga-Karelen og Nord-Finland
### IV. Armeijakunta
**Korpssjef:** Generalmajor Juho Heiskanen
Korpset hadde ansvaret for forsvaret av frontlinjen mellom den nordlige bredden av Ladogasjøen i sør til Ilomants i nord.

### Pohjois-Suomen Ryhmä
**Gruppesjef:** Generalmajor Viljo Einar Tuompo
Korpset hadde ansvaret for forsvaret av frontlinjen mellom den nordlige bredden av Ladogasjøen i sør til Ilomants i nord.

## Forsvarssjefens reserver

**Ahvenanmaan Ryhmä** – Gen.Maj. Hanell Ålandsgruppen
*Jalkaväkirykmentti 22 (JR 22)
*Polkupyöräpataljoona 8 (PPP 8) 
*2. bataljon av Kenttätykistörykmentti 6 (II/KTR 6)
*1. bataljon av Kenttätykistörykmentti 9 (I/KTR 9)
*6. Divisioona – base i Luumäki
*9. Divisioona – base i Uleåborg
***Divisjonen hadde intet artilleri.*
*Reservebrigade (KT-Pr)

## Forkortelser
Da noen av enhetenes betegnelser ikke har en direkte oversettelse til norsk, blir disse referert i artiklene etter deres forkortelser. Under er en tabbel over enhetenes forkortelser, forkortelsens betydning på finsk og deretter oversatt til norsk.

## Noter


## Eksterne lenker
* Slagorden for Finland – 30. november 1939 på "Winterwar.com"
Overføring

**Overføring** er et begrep innen psykoanalysen, som innebærer at pasienten ubevisst overfører ønsker og forestillinger på psykoanalytikeren, tross at disse egentlig har sitt utspring i den pasientens egen fantasiverden. Analytikerens nøytralitet borger for at det er bare pasientens egne forestillinger som kommer til uttrykk og ikke er en respons på analytikerens agering.

## Se også
*Projeksjon
*Motoverføring
Projeksjon

**Projeksjon** eller **projisering** kan referere til:

* Projeksjon (matematikk)
** Mercators projeksjon, kartografisk projeksjon
* Projeksjon (optikk)
** Anamorfose
** Kinematograf (apparat)
** Projeksjonsapparat for å vise bilder og film
* Projisering (psykologi)
* Ut av kroppen-opplevelse («astral projeksjon»)
Erstatningsdirektoratet

**Erstatningsdirektoratet** (**ED**) hadde sitt juridiske grunnlag i landssvikanordningen og ble opprettet som et midlertidig organ av London-regjeringen i henhold til kapittel III i provisorisk anordning av 15. desember 1944. Direktoratet trådte i virksomhet 19. mai 1945 med Jens Christian Hauge som sjef. Hauge ble sekretær for Einar Gerhardsen og kort tid etter forsvarsminister i Gerhardsens andre regjering. Sjur Lindebrække  ledet Erstatningsdirektoratet i en kort periode 1945–46, deretter ble Høyesterettsadvokat Carl August Hans Jacob Gulbranson direktør for Erstatningsdirektoratet i 1946. Gulbranson ledet direktoratet til nedleggelsen i 1952.

Direktoratet ble administrativt underlagt Justisdepartementet, men på samme måte som Riksadvokaten var Erstatningsdirektoratet bare undergitt Kongens instruksjonsmyndighet, og det hadde også i noen utstrekning selvstendig påtalemyndighet.

Direktoratet utgjorde i en periode et ganske stort apparat, med et hovedkontor i Oslo og en representant i hvert fylke. I enkelte fylker fantes det i tillegg distriktsrepresentanter underlagt fylkesrepresentanten.

Jurister, økonomer og revisorer gikk gjennom økonomisk landssvik og forretningsmessig samarbeid mellom nordmenn og den tyske okkupasjonsmakten. Til sammen ble  saker behandlet, og Erstatningsdirektoratet ila via domstolene bøter, inndragninger og erstatninger for 290 millioner. På grunn av ettergivelse, benådning, dødsfall og lignende bortfalt nesten en tredjedel av beløpet.

Oppgaven var å gjøre økonomisk ansvar gjeldende overfor Nasjonal Samlings medlemmer og sympatisører, med basis i landssvikanordningens kollektive skyldansvar, og å oppspore verdier som tilhørte dømte og mistenkte. Erstatningsdirektoratet sto også for forvaltningen av midlene og hadde også myndighet til å overta forvaltningen av ikke-dømtes formue &ndash; dette ble ifølge leksikale opplysninger gjort i ca.  tilfeller.

Erstatningsdirektoratet ble nedlagt 1. juli 1952.

## Litteratur

* Stortingsmelding om Erstatningsdirektoratet:

St. meld. nr. 47 (1953) Beretning om Erstatningsdirektoratets virksomhet.

## Referanser


## Kilder
* Handbok for Riksarkivet: Erstatningsdirektoratet
George Furth

**George Furth** (født 14. desember 1932 i Chicago i Illinois, død 11. august 2008 i Santa Monica i California) var en Tony Award-vinnende amerikansk librettist, dramatiker og skuespiller.

## Referanser


## Eksterne lenker
*
Europalov

**Europalov** er Lovdatas nettsted om beslutningsprosessen fra EU til Norge for rettsakter som antas å være relevante for Det europeiske økonomiske samarbeidsområde (EØS) og Schengen-samarbeidet om grensekontroll (Schengen-traktaten). 

Nettstedet, som ble startet i 2007 under navnet EØS-saker, følger både EØS- og Schengen-relevante rettsakter fra forslagsstadiet i Europakommisjonen gjennom saksgangen i EU-institusjonene (Europaparlamentet og Rådet for Den europeiske union), EØS-organene og Norge, til de er gjennomført og trådt i kraft i norsk rett. Nettstedet følger også relevante fortolkninger av EØS-lovgivningen i EU-domstolen og EFTA-domstolen. I 2016 ble Europalov en del av stiftelsen Lovdata.  

Formålet med Europalov er å gjøre informasjon om relevante EU-rettsakter lettere tilgjengelig. Opplysninger om trinnene i behandlingen av disse sakene er ofte spredt på mange forskjellige internettsider, både i og utenfor Norge.  

Ved hjelp av forskjellige oversikter og søkemuligheter kan man på siden se hvor aktuelle saker befinner seg. Nettstedet inkluderer også informasjon om relevante politikkdokumenter (meddelelser, rapporter, grønnbøker m.m.). Nettstedet omtaler alle EØS- og Schengen-relevante saker straks de starter prosessen i EU-institusjonene. Et ukentlig nyhetsbrev oppsummerer nye og endrede saker på de forskjellige saksområdene.

Europalov publiserer også foreløpige utgaver av EØS-komiteens beslutninger, før de offentliggjøres i EØS-tillegget. Nettstedet viser dessuten hvor EU-rettsaktene til slutt ender opp (gjennomføres) i norsk rett og når de trer i kraft for norske borgere og foretak.

I 2024 har Europalov egne faktaark for mer enn 11 000 EU-rettsakter, 1600 EU-politikkdokumenter og 300 EU-komiteer. 

## Referanser


## Eksterne lenker
* Europalov
* Norges EU-delegasjon
Tanja Damaske

**Tanja Damaske** (født 11. november 1971 i Berlin) er en tidligere spydkaster fra Tyskland. Hun er mest kjent for gullmedaljen under EM 1998 i Budapest. Året før tok hun bronse under VM i Athen. Hun er fem ganger tysk mester i spyd. Damaske la opp som aktiv utøver i 2003.

## Andre meritter
* 6.-plass i EM 1994 i Helsingfors

## Referanser


## Eksterne lenker
*
Salair

**Salair** kan vise til:

*Salair (by) – en by i Kemerovo oblast i Russland
*Salairryggen – et høydedrag i Kemerovo oblast i Russland
*Salair (flyselskap) – et amerikansk flyselskap
Tsjumysj

**Tsjumysj** (russisk: Чумыш) er ei elv i Altaj kraj og Kemerovo oblast i Russland. Den er ei høyre sideelv til Ob, og er 644&nbsp;km lang, med et nedbørfelt på 23&nbsp;900&nbsp;km². Den har sine kilder i Salairryggen, og renner først mot nordvest før den snur mot sørvest og munner ut i Ob rundt 80&nbsp;km nedstrøms for Barnaul. Middelvannføringen er 150&nbsp;m³/s.

Byen Zarinsk ligger ved Tsjumysj.
US Ivry

**L’Union sportive Ivry handball** er en fransk håndballklubb fra Ivry-sur-Seine i departementet Val-de-Marne. Sportsklubben US Ivry grunnla håndballseksjonen eller -avdelingen i 1947. US Ivry spiller i den franske toppserien, Championnat de France de handball og har Gymnase Auguste Delaune som sin hjemmebane.

## Eksterne lenker
*
Rachael Ray

**Rachel Ray** (født 25. august 1968 i Glens Falls i New York) er en amerikansk programleder og kokebokforfatter. Programmet hennes sendes på TVNorge.

Ray er av italiensk avkomst og hennes mor drev en restaurant. Ray fikk som liten lov til å hjelpe til i restauranten, og det var her hun lærte å lage mat.

## Referanser

## Eksterne lenker
* 
*
Vincent Hancock

**Vincent Hancock** (født 19. mars 1989 i Port Charlotte i Florida) er en amerikansk sportsskytter som konkurrerer i olympisk skeet. Under Sommer-OL 2008 vant han gull i øvelsen. Fire år senere under Sommer-OL 2012 i London var han tittelforsvarer og gikk i ledelsen etter første dags skyting. Han beholdt ledelsen etter at alle de 125 innledende skuddene var skutt, og satte ny olympisk rekord med 123 treff av 125 mulige. I finalen var han utilnærmelig med 25 treff av 25, og vant foran dansken Anders Golding og Qatars Nasser Al-Attiyah.

I 2005 og 2009 ble han verdensmester.  Han bor i Eatonton i Georgia.

Han vant gull i skeet under de Panamerikanske leker 2011 i Guadalajara i Mexico.

Under Sommer-OL 2020 i Tokyo som ble arrangert i 2021, tok han gull i skeet.

## Referanser




## Eksterne lenker
* 
* 
* Profil på www.USAshooting.org
* Profil på London2012.com
* Biografi på ''results.beijing2008.cn''
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Direktoratet for fiendtlig eiendom

**Direktoratet for fiendtlig eiendom** var et norsk statlig direktorat opprettet 9. mars 1945 og ble vedtatt for nedleggelse i 1953 (ubekreftet dato). Avviklingen pågikk frem til slutten av 1956. I løpet av avviklingsfasen ble direktoratet omgjort til et konsultativt råd og arbeidet med gjenværende saksbehandling ble overført til Industri-, håndverk- og skipsfartsdepartementet.  Den gjenværende virksomhet fungerte som et midlertidig kontor frem til den offisielle nedleggelsen i 1956.  

Direktoratets oppgave var å nasjonalisere og forvalte all fiendtlig eiendom, herunder fast eiendom, løsøre, aksjer, fordringer, patentrettigheter, kontraktsrettigheter samt verdipapirer og betalingsmidler i Norge etter frigjøringen. Verdier for over 300 millioner kroner ble bokført under direktoratets aktive periode. Fordelingskontor ble opprettet i Kristiansand, Stavanger, Bergen, Trondheim, Bodø, Narvik og Tromsø samt hovedkontoret i Oslo som også hadde ansvar for Østlandsområdet. 

Etter lovens § 2 var det ikke bare statseiendom som ble ansett som fiendtlig eiendom, også privatpersoners formue ble regnet som fiendtlig eiendom dersom eieren hadde tysk, østerriksk eller japansk statsborgerskap. Sommeren 1945 ble det også beslaglagt formuesgjenstander tilhørende personer med norsk statsborgerskap, men med rett til tysk eller østerriksk statsborgerskap i tillegg. Den 17. august 1945 besluttet kongen i Statsråd å frakjenne tyskgifte kvinner og nordmenn med tysk opphav på farsiden sitt norske statsborgerskap. 

Gjennom 1950-tallet var flere saker mot Direktoratet for fiendtlig eiendom oppe for Høyesterett. Direktoratet vant samtlige. I Haugesund ble en formuende norsk kvinne, Solveig Gerhard, som hadde giftet seg med en tysk soldat som senere var falt i krigen fratatt alt utenom gangklærne. Også sønnens bankbok med kr 600 i jule- og fødselsdagsgaver ble tatt. Hun måtte melde seg hver 14. dag på politistasjonen. Senere emigrerte hun til USA. Gerhard hadde søkt advokatbistand før hun inngikk ekteskapet og hadde særeie. 

Advokat Einer Blanck, tidligere ansatt i direktoratet etter krigen, beskriver virksomheten som rent administrativ. All tysk eiendom i Norge ble rutinemessig tatt hånd om og innført på en egen konto. De påvirkede kunne ved seinere dato søke om dispensasjon.

## Se også

* Fiendegodsloven

## Referanser


## Eksterne lenker
* Arkivverket: Direktoratet for fiendtlig eiendom 1945-1953
16. serierunde i 2. divisjon avdeling 3 2008

**16. serierunde i 2. divisjon avdeling 3 2008** ble spilt 16. august 2008.

Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.


## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Byrkjelo Games

**Byrkjelo Games** var et årlig friidrettsstevne arrangert på Byrkjelo i Gloppen kommune i årene 1982 til 1998. Arrangører av stevnet var fra starten begge idrettslaga i Breim, Breim IL fra Re, og Indre Breim IL fra Byrkjelo. I 1989 slo idrettslaga seg sammen til Breimsbygda IL, og fortsatte å arrangere stevnet.

## Historie
*Indre Breim Idrettslag* (IBIL) ble stiftet 1911. På 1950-tallet fikk IBIL bygget egen idrettsbane på Byrkjelo, og på 1960- og 1970-tallet arrangerte klubben årlig nasjonale friidrettsstevner. Selv om IBIL har stått som offisiell arrangør av Byrkjelo Games har de vært avhengige av det gode samarbeidet og dugnadsånden som preger bygda Breim.

I 1981 ble Byrkjelo stadion utbygget med kunststoffdekket *spurtan*, og fra 1982 etablerte klubben stevnet Byrkjelo Games i samarbeid med naboklubben i bygda, Breim IL. Stevnet trakk mange kjente navn og gjennom årene deltok både olympiske mestre og verdensmestre. Gunnar Hole satt med kontaktene til agenter og managere og fikk rollen som stevnegeneral, selv om han ikke hadde ansvaret for det praktiske arrangementet.

I 1988 ble IBIL tildelt norgesmesterskapet i friidrett. Arrangementet var stort og krevende, og Byrkjelo Games ble lagt på is. I 1992 var Byrkjelo Games imidlertid i gang igjen, og fortsatte årlig frem til 1998, da det siste stevnet ble arrangert. Året etter arrangerte IBIL igjen hoved-NM i friidrett.

Det ble etter hvert vanskeligere å få TV-avtaler for stevnene, og uten TV-sending var ikke sponsorer villige til å betale like mye. Denne nedgangen kom samtidig som de største stjernene stadig skulle ha mer for å delta.

BBIL fikk på nytt arrangere NM i friidrett i 2011. 2011 var 100-årsjubileum for Indre Breim IL. Det foreligger ikke planer om å ta opp igjen Byrkjelo Games.

## Eksterne lenker
* Nrk fylkesleksikon om Indre Breim Idrettslag 
* Klubbens hjemmeside med faksimile fra presentasjon i BT
Indre Breim Idrettslag

**Indre Breim Idrettslag (IBIL)** er et tidligere fleridrettslag fra Byrkjelo i Gloppen kommune. Idrettslaget ble stiftet i 1911, og hadde aktive grupper innen friidrett, fotball og orientering og alpin. I 1989 slo IBIL seg sammen med Breim IL og skipet Breimsbygda IL.

## Historie
Reed hadde et idrettslag etablert i 1900, ved navn *Breim Idrætsforening*, men det er uvisst hvor lenge dette laget eksisterte. I 1911 ble Indre Breim Idrettslag etablert for området rundt Byrkjelo. Seks år senere, i 1917 ble Breim IL skipet i for innbyggerne rundt Re.

I 1963 gikk IBIL i samarbeid med Utvik Idrettslag i Stryn om å bygge et alpinanlegg på Utvikfjellet. Senteret har senere fått navnet Breimsbygda Skisenter. Alpinbakken var opprinnelig 600 meter lang, men er senere utvidet, sist i 2008.

Begge klubbene hadde markante utøvere, og spesielt fra 1970-tallet kom flere utøvere til gode resultater. Fra Indre Breim IL var alpinisten Even Hole den største, men ca. ti NM-titler, og deltakelse i en rekke verdenscuprenn fra siste del av 1970-årene og fremover. Klubben hadde også håndballag som spilte kvalifisering til toppdivisjonen på 1970-tallet, og hadde fem sesonger i andre divisjon. 

I 1981 fikk Byrkjelo stadion kunstdekke (Spurtan), og året etter etablerte idrettslaget friidrettsstevnet Byrkjelo Games. I flere år trakk stevnet verdensstjerner til den vesle bygda. Merlene Ottey, Mary Slaney og Steve Cram er blant navnene som deltok. I 1988 stod IBIL som arrangør for Hovedmesterskapet i friidrett. 

I 1987 slo friidretten i bygda seg sammen i navnet **Breimsbygda friidrettslag** (Breimsbygda FIL (BBFIL)). Samme året vant Bård Sandal junior-NM på 400 meter hekk, og BBFIL vant gull på 1000 meter stafett i det samme mesterskapet. Året etter kvalifiserte Arne Indrebø seg for junior-VM i friidrett i Canada.

Den vellykkede sammenslåelsen av friiidretten og det tette samarbeidet mellom klubbene i forbindelse med Byrkjelo Games og NM 1988 gjorde at idrettslaga slo sammen all aktivitet under navnet Breimsbygda idrettslag i 1989. 

BBIL har senere fått tildelt NM i friidrett i 1999, og søker nå nytt NM-arrangement i 2011. 2011 vil være 100-årsjubileum for Indre Breim IL, den eldste av moderklubbene. Byrkjelo Games ble siste gang arrangert i 1998, og det foreligger ikke planer om å ta opp igjen arrangementet.

## Kjente utøvere
* Astri Mæhre Førde (f. 1933), håndballspiller
* Arne Førde (f. 1967), fotballspiller
* Even Hole (f. 1957), norsk mester og verdenscupdeltaker i alpin
* Magnus Kleppe (f. 1965), lengdehopper

## Eksterne lenker
* NRKs fylkesleksikon om klubben
Leksdal

:*Leksdal er også et tidligere navn på [[Lånke]].*

**Leksdal** er en bygd som ligger på østsiden av Leksdalsvatnet i Verdal i Nord-Trøndelag. I bygden bor ca. 450 innbyggere, som har egen skole og barnehage, hvilke inngår i Stiklestad og Leksdal oppvekstområde. Grunnkretsene Sør-Leksdal og Nord-Leksdal ligger i delområdet Stiklestad.

## Referanser
Richard Thompson (friidrettsutøver)

**Richard Thompson** (født 7. juni 1985 i Cascade i Port of Spain i Trinidad og Tobago) er en sprinter. 
Under OL 2008 i Beijing tok Thompson sølvmedalje på 100 m med tiden 9,89 bak Usain Bolt som vant gull med ny verdensrekord 9,69.

## Referanser


## Eksterne lenker
*
Saarpfalz-Kreis

**Saarpfalz-Kreis** er et av de seks administrative distriktene av den tyske delstaten Saarland. Det ligger i den østlige delen av Saarland og har en felles grense med Rheinland-Pfalz og Frankrike. Administrasjonssentrum er byen Homburg. Distriktet har omtrent 150 000 innbyggere. De største byene er Homburg, Sankt Ingbert, Bexbach og Blieskastel.

Fra 1816 hørte regionen til Palatinatet, som var del av kongeriket Bayern. Etter første verdenskrig ble Palatinatet delt og dagens Saarpfalz kom under Folkeforbundets administrasjon sammen med Saar-området. Etter andre verdenskrig ble distriktene Homburg og Sankt Ingbert del av Saarland som var autonom under fransk styrelse. Saarland og dermed også Saarpfalz-Kreis kom til Tyskland i 1957. 

Under administrasjonsreformen i 1973 ble distriktene Homburg og Sankt Ingbert forent som Saarpfalz-Kreis, men bilskiltene er derfor til i dag både HOM og IGB.

Saarpfalz-Kreis har partnerskap med Henrico County i den amerikanske delstaten Virginia og det franske nabodistriktet departementet Moselle.
Breim Idrettslag

**Breim Idrettslag** (også Breim IL, BIL) er et tidligere fleridrettslag fra Re i Breim i Gloppen kommune. Idrettslaget ble stiftet i 1917, og hadde aktive grupper innen friidrett, håndball og volleyball. I 1989 slo Breim IL seg sammen med Indre Breim IL og skipet Breimsbygda IL.

## Historie
Reed hadde et idrettslag etablert i 1900, ved navn Breim Idrætsforening, men det er uvisst hvor lenge dette laget eksisterte. 

Fra 1933 stod Breim IL som arrangør av Breimstafetten, som etablerte seg som et av de mer prestisjefylte terrengstafettene på Vestlandet. Stafetten arrangeres fortsatt årlig rundt 1. mai. I forbindelse med arrangementet blir *Breimsstafettmedaljen* utdelt. 

I Breim IL var det friidrett som dominerte, med kasteren Greta Sårheim Veien som vant 2 NM-gull, 3 sølv og 2 bronse i spyd i perioden 1973 til 1980, samt bronse i diskos, og mellomdistanseløperen Svein Førde med bronse på 1500 meter i 1978.

I 1987 slo friidretten i bygda seg sammen i navnet **Breimsbygda friidrettslag** (Breimsbygda FIL (BBFIL)). Samme året vant Bård Sandal junior-NM på 400 meter hekk, og BBFIL vant gull på 1000 meter stafett i det samme mesterskapet. Året etter kvalifiserte Arne Indrebø seg for junior-VM i friidrett i Canada.

Den vellykkede sammenslåelsen av friiidretten og det tette samarbeidet mellom klubbene i forbindelse med Byrkjelo Games og NM 1988 gjorde at idrettslaga slo sammen all aktivitet under navnet Breimsbygda idrettslag i 1989. 

## Kjente utøvere
* Svein Førde, mellomdistanseløper
* Bjarne Huseklepp, langdistanseløper
* Arne Indrebø, norsk mester i spydkast
* Greta Sårheim Veien, norsk mester i spydkast

## Eksterne lenker
* 
* Klubbens hjemmeside med faksimile fra presentasjon i BT
Baiage

**Baiage** var et band fra Toten som ble dannet i 1978. Bandet er best kjent for sin deltagelse i NM i rock. Bandet rakk å gi ut en EP i 1979 før det ble oppløst samme år. To av bandets medlemmer, Eldar Vågan og Bjørn Berg, startet deretter bandet Vazelina Bilopphøggers.

## Inspirasjon

Bandet var inspirert av alt fra 50- og 60-tallets Elvis, The Beatles og Jerry Lee Lewis til mer moderne og hardere rock og punk. På låta Hallingsprætten henter Eldar Vågan inspirasjon fra gitaristen Bo Diddley.

## Medlemmer
 
*Eldar Vågan – gitar
*Jan Erik Dammerud – piano og trekkspill
*Hallgeir Brumoen – vokal
*Bjørnulf Dyrud – slagverk
*Bjørn Berg – bassgitar
*Henning Hoel – gitar, senere i bandet Hekseskudd.
*Atle Markeng – lyd/lys

## Tidligere medlemmer

*Jonny Solvang – bassgitar
*Svein Erik Tandsæther – spilte bassgitar i en periode
*Åge Jensen – slagverk (fra starten)

## Utgivelser
* *[[Baiage X 4]]*, EP, Columbia (1979)
* *[[NM for Rockeband 1979]]*, samlealbum Arne Bendiksen (1979)

## Referanser


## Eksterne lenker
*
The Real Group

**The Real Group** er en svensk a cappella-kvintett etablert i 1984.

Gruppen ble dannet av fem studenter ved Kungliga Musikhögskolan i Stockholm, som tidligere hadde gått på Adolf Fredriks musikklasser, en skole kjent for sitt fokus på vokalmusikk.

Gruppens debutalbum kom i 1987 og inneholdt i stor grad coverlåter. Etter hvert utviklet de et eget musikalsk uttrykk, med en blanding av jazz, pop og nordisk kormusikk. Mange av gruppens originale komposisjoner er skrevet av Anders Edenroth, som var en sentral kreativ kraft i ensemblet frem til han forlot gruppen i 2023.

The Real Group er anerkjent internasjonalt for sin presise vokalteknikk, komplekse harmonier og evne til å kombinere musikalitet med humor. Gruppen har turnert over store deler av verden og samarbeidet med en rekke kjente artister og ensembler.

I 2002 mottok de Povel Ramels Karamelodiktstipendiet, en pris som tildeles for kreativ bruk av det svenske språket i musikk og underholdning.

## Besetning
**Originalbesetning (1984):**
* Margareta Bengtson, sopran (1984–2006)
* Katarina Henryson, alt/sopran (1984–2016, og 2020–2021)
* Peder Karlsson, baryton/tenor (1984–2010)
* Anders Edenroth, tenor/alt (1984–2021)
* Anders Jalkéus, bass (1984–2015)
**Senere medlemmer:**

*Johanna Nyström, sopran under Henrysons og Bengtsons foreldrepermisjon 1996–2000 og 2006
*Emma Nilsdotter, sopran (2008–2020)
*Kerstin Ryhed Lundin, sopran under Nilsdotters foreldrepermisjon
*Jeanette Köhn, sopran, erstattet Bengtson under *Knäpp- igjen-*revyen 1993
*Clara Fornander, sopran (2021–)
*Lisa Östergren, alt (2016–2020)
*Joanne Nugas, alt (2023–)
*Johannes Rückert Becker, tenor (2021–)
*Morten Vinther Sørensen, baryton (2010–2020)
*Anton Forsberg, baryton (2020–2021)
*Axel Berntzon, baryton (2021–)
*Jānis Strazdiņš, bass (2015–2021)
*Danielle Dees, bass (2021–)

## Diskografi

## Referanser


## Eksterne lenker
* 
* 

__NOTOC__
Amandaprisen 2008

**Amandaprisen 2008** var den 24. utdelingen av Amandaprisen. Utdelingen fant sted 16. august 2008 i forbindelse med den 36. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2007 til 1. juli 2008.

*[[Kautokeino-opprøret (film)|Kautokeino-opprøret]]* fikk flest priser med fem, det meste noen film til da hadde fått under en utdeling, mens *[[Mannen som elsket Yngve (film)|Mannen som elsket Yngve]]* fikk fire priser, og tangerte den gamle rekorden til *[[Orions belte (film)|Orions belte]]* og *[[Landstrykere (film)|Landstrykere]]*. Prisrekorden skyldtes at det ble innført fem nye tekniske klasser: beste foto, beste scenografi, beste musikk, beste klipp og beste lyddesign. Klassene var tidligere blitt dekket av den utgåtte fagpris-klassen, og priser for foto og musikk var tidligere blitt delt ut som egne klasser i 1985, 1986 og i 1993. I tillegg ble den tidligere kjønnsnøytrale klassen beste birolle delt i en klasse for kvinnelig birolle og en for mannlig birolle. Kategorien beste film rett på DVD utgikk etter å ha blitt delt ut to ganger. Totalt ble det delt ut priser i 19 kategorier, hele 5 flere enn året før.

Filmen *[[Titanics ti liv]]* var opprinnelig nominert i klassen for barne- og ungdomsfilm men trakk seg i protest mot at *Mannen som elsket Yngve* var nominert i samme klasse, en film produsent Cornelia Boysen mente ikke hørte til i klassen. Vinneren av Folkets Amanda ble kåret gjennom en tredelt publikumsavstemning hvor 20 filmer i utgangspunktet var nominert. Ved hjelp av avstemning på VGs nettsider gikk ti av disse videre til en ny avstemningsrunde og fem av disse til finalerunden hvor vinneren ble kåret gjennom avstemningen på VG i kombinasjon med publikumsavstemning under selve utdelingen.

Utdelingen ble overført på TV 2 og ble ledet av Guri Solberg.

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
* 
* 
*
Ottar Fjellestad

**Ottar Fjellestad** (1932–2023) var en norsk friidrettsutøver og spydkaster. Han tok bronse under NM i 1954, og representerte klubben Fjellhug/Vereide IL.

Fjellestads beste resultat er 65,02 fra 1958. Han fikk en bronsemedalje i sin karriere da han tok bronse bak vinneren Egil Danielsen i 1954. 

## NM-medaljer

## Referanser
.340 Weatherby Magnum

**.340 Weatherby Magnum** er en patron for rifle.

Den ble introdusert av Roy Weatherby i 1963 som ett trekk mot .338 Winchester Magnum. Den er basert på en utvidet .300 Weatherby Magnum hylse. Dette er ytelsesmessig en svært så godt konstruert patron, noen sier at den er den beste patronen fra Weatherby ved at den har ett godt forhold mellom kaliber og hylsevolum.

Den er laget for å være flattskytende og kunne gi ett godt anslag på lange hold på mellomstort vilt som større hjortevilt og bjørn. Den er ikke grov nok til Afrikansk bøffel og andre store afrikanske dyr. Patronen er relativt populær med god grunn. Rekylen er omtrent som en .375 Holland & Holland Magnum.

## Se også
* Liste over patrontyper

## Referanser


## Eksterne lenker
* Beskrivelse på Weatherbys nettsider
.338 Lapua Magnum

**.338 Lapua Magnum** (8.6×70&nbsp;mm eller 8.58×70&nbsp;mm) er en finsk riflepatron.

Patronen ble konstruert av Nammo Lapua i Finland for den amerikanske hæren. Den er basert på en .416 Rigby hylse som er nedkortet og strupet ned til kaliber .338. Hylsene ble også etter de første testene forsterket grunnet at trykket er betraktelig større enn det de originale .416 Rigby-hylsene tålte.

Patronen er beregnet på det militære marked som en skarpskytterpatron. Den klarer å holde prosjektilet supersonisk ut til ca. 1300 meter. For det sivile marked er den først og fremst en patron for skyting på lange hold for sportens skyld og for jegere som strekker strikken til det ytterste når det gjelder lange hold. Presisjonsmessig er dette en svært så vellykket kreasjon.

Ytelsesmessig har patronen svært lite ekstra å fare med i forhold til .340 Weatherby Magnum på tross av 14% mer hylsevolum. Den passer heller ikke i standard glidekasser grunnet den store støtbunnen noe som gjør slike våpen relativt kostbare.

## Se også
* Liste over patrontyper

## Referanser




## Eksterne lenker
*
Den engelske ligacupen 2008–2009

**Den engelske ligacupen 2008&ndash;2009**, også kalt **Carling Cup** etter dens sponsor, var den 49. engelske ligacupen. Deltagerne var 92 fotballag fra Englands fire øverste divisjoner.

## Første runde
Trekningen for første runde fant sted den 13. juni 2008. 72 lag deltok i første runde, som var delt opp i en nordlig og en sørlig avdeling.
### Den nordlige avdelingen

----

----

----

----

----

----

----

----

----

----

----

----

----

----

----

----

----

### Den sørlige avdelingen

----

----

----

----

----

----

----

----

----

----

----

----

----

----

----

----

## Andre runde
12 Premier League lag deltok i 2. runde. Trekningen fant sted den 13. august 2008.

----

----

----

----

----

----

----

----

----

----

----

----

----

----

----

----

----

----

----

----

----

----

----

## Tredje runde
Trekningen for tredje runde fant sted den 30. august 2008.

----

----

----

----

----

----

----

----

----

----

----

----

----

----

----

## Fjerde runde
Trekningen i fjerde runde fant sted den 27. september 2008.

----

----

----

----

----

----

----

## Kvartfinalene
Trekningen av kvartfinalene fant sted den 15. november 2008.

----

----

----

## Semifinalene
Semifinale-trekningen fant sted den 6. desember 2008.

----

----

----

## Finale
Finalen ble spilt på Wembley Stadium, London, den 1. mars 2009.